stanford-oval/wikipedia huggingface dataset:
Nick Jonas and the Administration

Nick Jonas vuonna 2011
Nick Jonas and the Administration on Jonas Brothers -yhtyeen jäsen Nick Jonasin sooloprojekti, ja se on perustettu vuoden 2008 lopussa. Nick on yhtyeen solisti ja kitaristi. Hän on myös vastuussa laulujen kirjoittamisesta. Muut jäsenet ovat rumpali Michael Bland, kosketinsoittaja Tommy Barbella, kitaristi David Ryan Harris(jota Sonny Thompson tuurasi vuoden 2010 kiertueella) ja basisti John Fields, joka on myös yhtyeen ensimmäisen levyn tuottaja. Nick Jonas and the Administrationin levy-yhtiö on Hollywood Records. Yhtye sai nimensä Jonasin kiinnostuksesta presidentin virkaan.
Yhtyeen singlet ovat nimeltään Who I Am (2009) ja Stay (2010), joka ei kuitenkaan ollut mukana Who I Am -albumilla. Nick Jonas and the Administration teki Pohjois- ja Etelä-Amerikkaan rajoittuneen kiertueen vuonna 2010.
Nick Jonas halusi aloittaa sooloprojektin, koska oli kirjoittanut lauluja, jotka eivät sopineet Jonas Brothersien tuotantoon. Jonas Brothers ei kuitenkaan hajonnut.
Yhtye ei ole voittanut yhtään palkintoa. Se on oli ehdolla vuoden 2010 Teen Choise Awardseissa kahdessa kategoriassa: Vuoden rakkauslaulu (Stay) ja Vuoden uusi miesartisti.
Neues Rathaus

Neues Rathaus Münchenissä.
Figuurien lyhytesitys Neues Rathausissa.
Neues Rathaus on huomattava rakennus saksalaisen Baijerin osavaltion pääkaupungin Münchenin keskustassa, Marienplatz-aukiolla. Rakennus on Münchenin ylipormestarin, kaupunginvaltuuston ja kaupunginhallituksen istuin ja kaupungin itsehallinnon symboli. Se rakennettiin vuosien 1867 ja 1909 välillä saksalais-itävaltalaisen arkkitehdin Georg von Hauberrisserin suunnitelmien mukaisesti uusgoottilaiseen tyyliin. Neues Rathausin lähes 100-metrinen pääjulkisivu on Marienplatzille päin. Rakennuksen torni yltää 85 metrin korkeuteen ja se on siten yksi Münchenin huomattavimmista maamerkeistä Frauenkirchen tornien ohella.
Ennen rakentamista Neues Rathausista järjestettiin arkkitehtuurikilpailu, jossa kilpailivat uusgoottilainen ja renessanssityyli. Kaupungin konservatiivit kannattivat ensimmäistä, liberaalit jälkimmäistä, ja lopulta konservatiivien näkemys voitti äänestyksessä yhdellä äänellä. Uusgoottilainen suunnitelma muistuttaa läheisesti Brysselin kaupungintaloa, joka oli rakennettu 400 vuotta aiemmin.
Aiheesta muualla

Wikimedia Commonsissa on kuvia tai muita tiedostoja aiheesta .
Münchenin kaupungin viralliset sivut: Julkiset rakennukset - Neues Rathaus (saksaksi)
Inkoon kunnantalo

| Inkoon kunnantalo> Ingå kommungård |
| --- | --- |
 Inkoon kunnantalo ja kirjasto vuonna 2011
Sijainti:  Inkoo, Uusimaa
Rakennustyyppi:  Kunnantalo
Valmistumisvuosi:  1978
Suunnittelija:  Arkkitehtitoimisto Ålander-Packalén
Rakennuttaja:  Inkoon kunta
Julkisivumateriaali:  Tiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Inkoon kunnantalo (ruotsiksi: Ingå kommungård) on Inkoossa, Uudellamaalla sijaitseva kunnantalo. Rakennuksessa sijaitsee kunnan kanslian ja kunnallisten päätöksentekoelinten kokoustilojen lisäksi myös Inkoon kirjasto.
Historia ja arkkitehtuuri

Inkoon tiilinen kunnantalo on valmistunut arkkitehtitoimisto Ålander-Packalénin piirustusten mukaan vuonna 1978. Vuonna 2022 rakennuksessa tehtiin kuntotutkimus, jonka mukaan kunnantalo olisi remontoitava sisäilman parantamiseksi. Tutkimuksessa havaittiin muun muassa ikkunarakenteissa kosteusvauroita, vesikatteen huono kunto, sekä ilmanvaihdon riittämättömyys.
Inkoon kunnanhallitus käsitteli kunnantalon remontointia, sekä mahdollista kulttuurirakennuksen rakentamista kunnantaloon vuonna 2023.
Spies-tytöt

| Spies-tytöt> Totally Spies! |
| --- | --- |

Tyyli:  piirrossarja
Kestoaika:  22 min.
Luoja(t):  Vincent Chalvon-Demersay David Michel
Pääosissa:  Claire Guyot Fily Keita Céline Mauge Jean-Claude Donda
Alkuperämaa:   Ranska
Alkuperäiskieli:   ranska    englanti
Verkko:   MTV3  Jetix  C More Juniori  Disney Channel   Rai 2 Rai Gulp
Esitetty:  3. marraskuuta 2001 – 31. maaliskuuta 2007
Jaksoja:  130
Aiheesta muualla
[www.totallyspies.com Virallinen sivusto]
IMDb 
Spies-tytöt (Totally Spies!) on ranskalainen Marathon Productionin tuottama lasten animaatiosarja, jonka loivat Vincent Chalvon-Demersay ja David Michel. Sarjan esittäminen alkoi ensimmäisenä Yhdysvalloissa 3. marraskuuta 2001, ja Ranskassa sarjaa esitettiin ensi kerran 3. huhtikuuta 2002. Sitä on tuotettu yhteensä 130 jaksoa, minkä lisäksi Ranskassa julkaistiin samasta materaalista koottu 90 minuutin pituinen elokuva 22. heinäkuuta 2009.
Sarja on vahvasti stereotyyppinen ja se parodioi aikansa vakoojaelokuvia ja -sarjoja. Yksi sarjan parodinen elementti on päähenkilöiden jatkuva retkahtaminen komeisiin mieshahmoihin. Spies-tyttöjen esikuvina ovat toimineet ensisijaisesti Charlien enkelit ja Charlien enkelit – kurvit suoriksi elokuvat. Alun perin sarjan oli tarkoitus kertoa Spice Girlsin kaltaisesta tyttöbändistä, mutta tästä suunnitelmasta päätettiin kuitenkin luopua.
Juoni

Spies-tytöt ovat kolme vauhdikasta beverlyhillsiläistä tyttöä Sam, Clover ja Alex, jotka ovat tavallisia teinityttöjä, kunnes huomaavat asuvansa salaisen palvelun Woohpin naapurissa. Estääkseen salaisuuden paljastumisen salaisen palvelun johtaja joutuu palkkaamaan heidät kansainvälisiksi vakoojiksi. Vakoilu ja maailman pelastaminen voivat olla rankkaa työtä, mutta se ei tarkoita, etteivätkö nämä kolme tyttöä voisi olla kauniita ja onnellisia. Kaikilla kolmella tytöllä on omat vakoojapukunsa, joissa on sydän veistoksen hopeavyö ja vakoojapuvun kanssa samanväriset korkokengät.
Hahmot

Samantha Simpson (lempinimi Sam) on fiksuin ja se, joka aina keksii keinot paeta, jos tytöt ovat kiikissä tai pahassa paikassa. Samantha on myös lempeä eikä tuomitse ketään heti kättelyssä. Hänellä on oranssit pitkät hiukset, ja hänen vakoojapukunsa on vaaleanvihreä.
Cloverina Ewing (lempinimi Clover) on aina tyylikäs ja huoliteltu, poikien perään haikaileva fashionchick. Hän omistaa paljon vaatteita jotka kuuluvat pintamuotiin. Hän pitää paljon erilaisista asusteista, kuten kauniista hiuspinneistä. Cloverinalla on vaaleat hiukset, ja hänen vakooja-asunsa on punainen.
Alexandra Vasquez-Casoy (lempinimi Alex) on jengin poikamaisin. Hän harrastaa taekwondoa ja inhoaa limaisia eläimiä, kuten sammakoita. Jos hänelle ryppyilee, hänen sappensa kiehahtaa helposti ja hänen sisäinen tulivuorensa purkautuu. Hän on myös ryhmän kömpelöin. Hän erosi ryhmästä hetkeksi tuntiessaan olevansa vain tiellä, mutta palasi takaisin samassa jaksossa. Alexandralla on lyhyehköt mustat hiukset, ja hänen vakoojapukunsa on keltainen.
Britney Akiwara on Spies-tyttöjen uusin jäsen. Hän on salaperäinen ja osoittautuu itserakkaaksi, mutta pitää kuitenkin työtovereitaan (erityisesti Samanthaa) erittäin korkeassa asemassa. Tämän lisäksi hän on hauska viihdyttäjä. Britneyllä on pitkät mustat hiukset, ja hänen vakoojapukunsa on vaaleansininen.
Jerry Lewis on vanhahko mies, joka kutsuu tytöt töihin "woohppaamalla" vaikka vessan kautta lattian läpi. Hän jakaa tytöille kaikki tarvittavat vakoilulaitteet.
Mandy Luxe on muotia ja omaa ulkonäköään (kaikkea itsessään) sekä poikia rakastava mustahiuksinen tyttö. Hän inhoaa Samanthaa, Cloverinaa ja Alexandraa, koska haluaa aina olla se kaunein ja paras kaikessa. Cloverinan kanssa Mandy kinastelee eniten. Hän kehuu itseään, ja kerran hänellä oli Mandyn ihailijakerho, jonka jäseniä olivat vain Kaitlin ja Dominique, ja Cloverina joutui sinne vahingossa, kun oli etsimässä ihastustaan Billy-Bobia.
Kaitlin Jones on Mandyn ystävä. Hänellä on mustat kikkarat hiukset. Kaitlin pitää Mandysta todella paljon ja arvostaa tätä melkeinpä liikaa. Cloverina ja Mandy olivat kerran ihastuneet Kaitlinin isoveljeen Rickiin.
Dominique Leeland on toinen Mandyn ystävistä. Hänellä on punaruskeat lyhyet hiukset. Hän on joukon aivot, mutta ei keksi hyödyntää niitä paljoa. Myös Dominique kuuluu Mandyn ihailijakerhoon.
Ääninäyttelijät > Alkuperäiset äänet

| 0 | 1 | 2 |
| --- | --- | --- |
|  Claire Guyot  | … |  Sam, Gabriella   |
|  Fily Keita  | … |  Clover, Stella   |
|  Céline Mauge  | … |  Alex, Mandy, Carmen   |
|  Jean-Claude Donda  | … |  Jerry, Terence   |
|  Laura Préjean  | … |  G.L.A.D.I.S.   |
Ääninäyttelijät > Englanninkieliset äänet

| 0 | 1 | 2 |
| --- | --- | --- |
|  Jennifer Hale  | … |  Sam, Mandy   |
|  Andrea Baker  | … |  Clover   |
|  Katie Leigh  | … |  Alex (kaudet 1–2)   |
|  Katie Griffin  | … |  Alex (kaudet 3–5)   |
|  Jess Harnell  | … |  Jerry Lewis (kaudet 1–2)   |
|  Adrian Truss  | … |  Jerry Lewis (kaudet 3–5)   |
|  Lindsay Ridgeway  | … |  Britney   |
Ääninäyttelijät > Suomenkieliset äänet

Sarjan suomenkielisestä jälkiäänityksestä vastasi ensimmäisen ja toisen kauden ajan Oy PVP Voice Ab (Pauli Virta Productions).
| 0 | 1 | 2 |
| --- | --- | --- |
|  Jenni Sivonen  | … |  Sam, Mandy (osa 2. kauden jaksoissa)   |
|  Mari Laari  | … |  Clover (kaudet 1–5)   |
|  Elise Langenoja  | … |  Clover (osa 2. kauden jaksoista), sivuäänet   |
|  Katja Mäenpää  | … |  Alex (1. kausi ja osa 2. kauden jaksoista)   |
|  Mirjami Heikkinen  | … |  Alex (osa 2. kauden jaksoista), sivuäänet   |
|  Annituuli Kasurinen  | … |  Alex (kaudet 3–5)   |
|  Pauli Virta  | … |  Jerry (kaudet 1–2), sivuäänet   |
|  Antti Jaakola  | … |  Jerry (osa 1. kauden jaksoista), sivuäänet   |
|  Pauliina Virta  | … |  Mandy (1. kausi ja osa 2. kauden jaksoista)   |
|  Juha Paananen  | … |  kertoja (1. kausi ja osa 2. kauden jaksoista), sivuäänet   |
|  Kustaa Kantelinen  | … |  kertoja (osa 2. kauden jaksoista), sivuäänet   |
|  Hanna Savikko  | … |  Britney, sivuäänet   |
|  Pasi Ruohonen  | … |  sivuäänet   |
|  Peter Pihlström  | … |  sivuäänet   |
|  Minna Tasanto  | … |  sivuäänet   |
|  Raine Heiskanen  | … |  sivuäänet   |
|  Arto Nieminen  | … |  sivuäänet   |
|  Samuel Harjanne  | … |  sivuäänet   |
Sofie

| Sofie |
| --- | --- |
Nimipäivä:   
– suomenkielinen:  –
– ruotsinkielinen:  15. toukokuuta
– ortodoksinen:  –
Muunnelmia:  Sohvi, Sonja
Vastineita eri kielissä:  Sophia, Sophie
Nimen alkuperä:  Sofia, kreikan σοφία ’viisaus’
Infobox OKNimi-testi OK: 
Sofie ja Sophie ovat naisten etunimiä. Nimet ovat kreikkalaisperäisen, viisautta
tarkoittavan Sofia- tai Sophia-nimen muunnelmia, joista Sofie on käytössä varsinkin Saksassa, Alanko­maissa, Tanskassa ja Tšekissä, Sophie varsinkin englannin- ja ranskankielisissä maissa, mutta sekin myös Saksassa.
Nimi on molemmissa muodoissa käytössä myös Suomessa. Digi- ja väestötietoviraston tietojen mukaan Sofie-nimisiä henkilöitä on vuoden 2019 loppuun mennessä ollut 2 268, Sophie-nimisiä 1 591. Suomenruotsalaisen kalenterin mukaan Sofien nimipäivä on 15. toukokuuta, joka suomen­kielisenkin kalenterin mukaan on Sofian nimipäivä.
Tunnettuja Sofie- ja Sophie-nimisiä > Kuvitteellisia henkilöitä

Sofie, päähenkilö Alan J. Pakulan draamaelokuvassa Sofien valinta
Sophie Neveu, kryptografi Dan Brownin romaanissa Da Vinci -koodi
Aiheesta muualla

Kuvia tai muita tiedostoja aiheesta Sofie Wikimedia Commonsissa
Interwetten Racing

Salvador Durán ajaa Interwettenin autoa Silverstonen radalla World Series by Renault kaudella 2008.
Interwetten.com Racing on itävaltalainen autourheilutalli, joka kilpailee nykyäänmilloin? World Series by Renault-sarjoissa. Talli perustettiin vuonna 2001, jolloin talli kilpaili Formula Volkswagen-sarjassa. Heti seuraavana vuonna talli voitti Saksan Formula Volkswagen sarjan mestaruuden Sven Barthin voimin. Vuonna 2004 talli kilpaili Formula Renault V6 Eurocup-sarjassa sijoittuen sarjan viidenneksi. Vuosina 2005-2010 talli kilpaili Formula Renault 3.5 sarjassa voittaen sarjan mestaruuden vuonna 2006. Vuonna 2010 talli kilpaili myös Moto GP, Intercontinental Rally Challenge ja Eurocup Formula Renault-sarjoissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Interventio

Interventiolla voidaan tarkoittaa:
Sotilaallista väliintuloa
Kansainvälisessä politiikassa myös ei-sotilaallista puuttumista toisen valtion sisäisiin asioihin
Lääketieteessä lääketieteellisen laitteen (esimerkiksi katetrin) asettamista potilaan kehoon
Talouspolitiikassa:
valtion puuttumista talouselämään, katso interventionismi
keskuspankin osallistumista valuuttamarkkinoille ostajana tai myyjänä vaikuttaakseen valuuttakursseihin.
Sosiaalista väliintuloa, kuten esimerkiksi läheisten auttaessa alkoholista tai huumausaineista riippuvaiseksi tullutta sukulaista
Lakikielessä:
välittämistä eli sovittelua
kahden asianosaisen käydessä oikeutta kolmannen väliintuloa joko oman etunsa turvaamiseksi tai jommankumman avuksi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Interventio”, voi hakea sivunnimihaulla, laajalla sivunnimihaulla tai tekstihaulla.
Neues Leben

Neues Leben oli Moskovassa vuodesta 1957 lähtien ilmestynyt saksankielinen sanomalehti, joka Neuvostoliiton hajottua muuttui venäjänkieliseksi saksalaisen kulttuuriautonomian lehdeksi.
Toisen maailmansodan aikana karkotettujen neuvostoliitonsaksalaisten olojen parantamisen taustalla olivat puoluejohtaja Nikita Hruštšovin ja Länsi-Saksan liittokanslerin Konrad Adenauerin 1950-luvulla käymät neuvottelut. Saksankielisen toiminnan elvyttäminen alkoi lehdistöstä, jonka ensimmäinen edustaja oli Barnauliin vuonna 1955 perustettu sanomalehti Arbeit. Vappuna 1957 Moskovassa alkoi ilmestyä valtakunnallinen Neues Leben, jota voidaan tavallaan pitää ennen sotaa lakkautetun Deutsche Zentral-Zeitungin jatkajana.
Neues Leben toimi suoraan Neuvostoliiton kommunistisen puolueen keskuskomitean alaisuudessa, vaikka se virallisesti oli sanomalehti Pravdan julkaisu. Lehti oli tarkoitettu erityisesti Neuvostoliiton saksalaiselle väestölle, mutta sen ”saksalaisuus” rajoittui alkuvuosina etupäässä kieleen.
Lehti ilmestyi aluksi kolmesti ja vuodesta 1958 lähtien kahdesti viikossa, kunnes siitä vuonna 1962 tuli 16-sivuinen viikkolehti. Ensimmäiset päätoimittajat olivat Neuvostoliiton miehitysalueella Saksassa työskennelleitä venäläisiä, ja monet muutkin toimittajat olivat palvelleet armeijassa. Henkilökuntaa saatiin myös korkeakouluista valmistuneista saksan kielen taitajista, sotaa edeltäneiden lehtien toimittajista ja maaseudulta kutsutuista saksalaisnuorista.
Neues Lebenin aiheita olivat koti- ja ulkomaan tapahtumat, talous, kulttuuri ja urheilu. Se sisälsi myös lapsille ja nuorille tarkoitettua aineistoa sekä viihdettä. Lehti kirjoitti saksankielisestä kulttuuritoiminnasta ja saksan kielen opetuksesta sekä julkaisi saksankielisten kirjailijoiden teoksia, mutta vaikeni täysin neuvostoliitonsaksalaisten historiasta tai yhteyksistä Saksaan. Sen toimitus muodosti yhteydenpitokanavan NKP:n keskuskomiteaan ja osallistui työhön neuvostoliitonsaksalaisten rehabilitoimiseksi ja heidän kulttuuritoimintansa laajentamiseksi. Vuonna 1981 Neues Lebenin yhteyteen perustettiin aikakauskirja Heimatliche Weiten.
Lehden levikki nousi aluksi nopeasti ja oli 218 000 kappaletta vuonna 1966. Levikki alkoi sitten laskea ja oli enää 93 000 vuonna 1983. Lukijakunnan vähenemisen taustalla oli rehabilitointiin liittyneiden toiveiden haihtuminen, neuvostoliitonsaksalaisten muutto Länsi-Saksaan ja saksan kielen taidon väheneminen. Vaikeiden asioiden välttelyyn tottunut lehti myöhästyi perestroikan myötä alkaneesta keskustelusta ja käänsi venäjänkielisiä kirjoituksiaan saksaksi. 1980-luvun lopulla aineistoa alettiin julkaista myös venäjäksi.
Neues Leben sai vuonna 1990 ensimmäisen kansallisuudeltaan saksalaisen päätoimittajan, joka irroitti lehden NKP:stä ja Pravdasta. Puolueettomuuteen pyrkinyt lehti menetti asemiaan uusien kulttuuriseurojen äänenkannattajille ja joutui rahoituksen ja lukijoiden puutteessa supistamaan toimintaansa. 2000-luvun vaihteessa Neues Leben siirtyi virallisen venäjänsaksalaisen kulttuuriautonomian alaisuuteen ja se lakkasi venäjänkielisenä 2010-luvulla.
Aiheesta muualla

Neues Lebenin digitoituja numeroita
Interamna

Interamna (lat.; m.kreik. Ἰντέραμνα, myös Ἰντεράμνιον, Interamnion) tai Interamnia (lat.) voi viitata seuraaviin:
Interamna Lirenas, antiikin aikainen kaupunki Latiumissa Italiassa
Interamna Nahars, antiikin aikainen kaupunki Umbriassa Italiassa, nykyinen Terni
Interamnia Praetuttiorum eli Interamna Praetuttiorum, antiikin aikainen kaupunki Picenumissa Italiassa, nykyinen Teramo
704 Interamnia, päävyöhykkeen asteroidi
Interaktiivinen video

Interaktiivinen video on digitaalisen videon muoto, joka tukee katsojan vuorovaikutusta videon kanssa.  Vuorovaikutus interaktiivisen videon kanssa tapahtuu katsojan klikatessa hiirellään tai koskiessa mobiililaitteella ennalta määriteltyjä videon kohteita tai painikkeita, jotka vaikuttavat videon kulkuun.
Katsojan klikatessa tai koskiessa videon kohteita, hän voi nähdä videossa lisätietoa klikatusta kohteesta tai katsoja voi siirtyä videon eri osioon tai toiseen videoon. Katsoja voi myös muuttaa videon tarinaa tekemillään valinnoilla videon kohteita tai painikkeita klikkaamalla tai painamalla.
Suomessa interaktiivisia videoita toteuttaa esimerkiksi tamperelainen Choosera Oy.
Super700

| Super700 |
| --- | --- |

Tiedot
Toiminnassa:  2003–
Tyylilaji:  indie pop, trip hop
Kotipaikka:  Berliini, Saksa
Laulukieli:  englanti
Jäsenet:  Ibadet Ramadani, laulu, kitara   Michael Haves, basso   Sebastian Schmidt, rummut   Jan Terstegen, kosketinsoittimet, kitara, basso  
Levy-yhtiö:  Motor Music  
Aiheesta muualla
www.super700.de
Infobox OKNimi-testi OK: 
Super700 on saksalainen indie pop -yhtye.
Ibadet Ramadani ja Michael Haves perustivat yhtyeen Berliinissä vuonna 2003. He toimivat edelleen seitsenhenkisen yhtyeen luovana ytimenä. Perustamista seurasivat ensimmäiset konsertit Berliinin klubeilla ja pieni kiertue Saksassa ja Sveitsissä.
Minialbumi When Hare and Fox Had Fun julkaistiin toukokuussa 2005 Lasso Musicin kautta. Vuonna 2004 Super700 teki kappaleita Dancing with Myself -elokuvaan, joka sai ensi-iltansa Berliinin elokuvajuhlilla 2005. Sitä seurasi laaja kiertue Saksassa, Itävallassa ja Sveitsissä.
Motor Music -levy-yhtiö julkaisi yhtyeen ensialbumin Super700 toukokuussa 2006. Sittemmin yhtye on konsertoinut myös Pohjois-Amerikassa.
Yhtyeen musiikkia on vaikea luokitella: Se yhdistelee trip hopia ja jazzia, mutta siinä on myös synthpopia ja indierock-kitaroita.
Kokoonpano

Ibadet Ramadani – laulu, kitara
Michael Haves – basso
Sebastian Schmidt – rummut
Jan Terstegen – kosketinsoittimet, kitara, basso
Julkaisut > Albumit

Super700 (Motor Music,  2006)
Lovebites (Motor Music,  2009)
Under The No Sky (Motor Music,  2012)
Julkaisut > EP:t

When Hare and Fox Had Fun (Lasso Music,  2005)
Aiheesta muualla

Yhtyeen viralliset sivut (saksaksi) (englanniksi)
Super700 Myspacessa (englanniksi)
Super700 Last.fm:ssä (englanniksi)
Stargazer

| ”Stargazer” Rainbow |
| --- | --- | --- |

Kappaleen tiedot
 Albumilta: Rising
 Julkaistu: 1976
 Tuottaja(t): Martin Birch
 Tyylilaji: Heavy metal, progressiivinen rock
 Kesto: 08.26
 Levy-yhtiö:  Polydor Records    Oyster
Risingin muut kappaleet
| ”Do You Close Your Eyes” 4. | ”Stargazer” 5. | ”A Light in the Black” 6. |
Stargazer  on  hard rock -yhtye Rainbow'n klassikkokappale ja yksi yhtyeen kuuluisimmista kappaleista. Se julkaistiin yhtyeen albumilla Rising vuonna 1976 ja se aloittaa levyn b-puolen. Yli kahdeksanminuuttisessa kappaleessa on mukana soittamassa Münchenin filharmoninen orkesteri ja jousisoittimia hyvin "ledzeppelinmaiseen" tapaan.kenen mukaan?
Kappaleen kuvaus

"Stargazer" alkaa rumpali Cozy Powellin lyhyellä rummutuksella, johon kitara ja basso tulevat mukaan.
"Stargazer" kertoo egyptiläisen orjan elämästä, tuskasta ja taistelusta ja tarinaa jatkaa seuraava kappale "A Light in the Black", joka puolestaan kertoo orjan vapautumisesta ja elämästä sen jälkeen.kenen mukaan?
Ritchie Blackmoren mukaan kappaleen idea syntyi kun hän joutui Deep Purple -yhtyeessä soittaessaan loukkuun hajonneeseen hissiin, jossa hän oli vähällä menehtyä tulen ja kaasun aiheuttamaan savuun ja hapettomuuteen, josta hänelle tuli myöhemmin mieleen tuska ja kärsimys, johon koko kappale viittaa.[lähde? ]
Kokoonpano

Ritchie Blackmore – kitara
Ronnie James Dio – laulu
Cozy Powell – rummut
Jimmy Bain – basso
Tony Carey – kosketinsoittimet
lisäksi mukana myös Münchenin filharmoninen orkesteri
Neues Palais

Neues Palais.
Neues Palais.
Neues Palais on palatsimainen rakennus Potsdamin kaupungissa, Saksassa. Se sijaitsee Sanssoucin kuninkaallisen puiston läntisellä puolella.
Palatsin rakennutti Preussin kuningas Fredrik II Suuri vuosina 1763–1769. Kyseessä oli mahtipontinen ele, jolla Fredrik Suuri halusi osoittaa muille Euroopan valtioille, etteivät Preussin rahavarat olleet ehtyneet uuvuttavan seitsenvuotisen sodan jälkeen. Suunnittelijana toimi aluksi arkkitehti Johann Gottfried Büring, mutta hänen tilalleen tuli myöhemmin Carl von Gontard. Neues Palais on yksi viimeisimpiä preussilaisia suurbarokkipalatseja.
Kolmisiipinen Neues Palais on 240 metriä pitkä ja siten huomattavasti suurempi kuin Sanssouccin palatsi. Huoneita on kaikkiaan noin 100. Kattokupolin huipulla on patsas, joka esittää kolmea sulotarta kannattelemassa Preussin kuninkaallista kruunua. Julkisivun pilastereiden edessä ja katon harjalla on yhteensä 290 hiekkakiviveistosta, jotka esittävät erilaisia mytologisia ja allegorisia hahmoja. Siinä missä Sansouccin sisätiloissa oli pyritty intiimiyteen, Neues Palais tehtiin mahdollisimman edustavaksi ja koristelut ovat runsaita.
Aiheesta muualla

Kuvia tai muita tiedostoja aiheesta Neues Palais Wikimedia Commonsissa
Unescon maailmanperintökohteet Saksassa
Aachenin tuomiokirkko
Alppien paalutalot
Augustusburg ja Falkenlust
Bamberg
Bauhaus-kohteet Weimarissa ja Dessaussa
Bayreuthin oopperatalo
Bergpark Wilhelmshöhe
Berliinin modernistiset asuinalueet
Corveyn luostari
Darmstädter Künstlerkolonie Mathildenhöhe
Dessau-Wörlitzin puutarha
Fagus-Werk
Hedeby ja Danevirke
Hildesheimin tuomiokirkko ja Mikaelinkirkko
Karpaattien ja Saksan pyökkimetsät
Kaupungintalo ja Rolandin patsas Bremenin torilla
Keski-Reinin laakson yläosa
Kölnin tuomiokirkko
Le Corbusierin arkkitehtoniset työt
Lorschin luostari
Luther-muistomerkit Eislebenissä ja Wittenbergissä
Lyypekki
Maulbronnin luostari
Messelin kaivoksen fossiilialue
Museumsinsel Berliinissä
Muskaunpuisto (jaettu Puolan kanssa)
Naumburgin katedraali
Quedlinburg
Rammelsbergin kaivokset, Goslar ja Ylä-Harzin vesihuoltojärjestelmä
Regensburg
Reichenaun luostarisaari
Roomalaiset monumentit, tuomiokirkko ja Liebfrauen-kirkko Trierissä
Rooman rajalinjat (jaettu Yhdistyneen kuningaskunnan kanssa)
Sanssouci, Neues Palais, Charlottenburgin linna
Speicherstadt ja Kontorhausviertel Hampurissa
Speyerin tuomiokirkko
Stralsund ja Wismar
Vattimeri (jaettu Alankomaiden ja Tanskan kanssa)
Völklingenin rautaruukki
Wartburgin linna
Weimar
Wiesin pyhiinvaelluskirkko
Würzburgin linna
Zollvereinin hiilikaivokset Essenissä
Songs of Sins and Decadence

| Songs of Sins and Decadence Wizzard |
| --- | --- | --- |

Studioalbumin tiedot
 Julkaistu: 2000
 Tyylilaji: black metal, heavy metal
 Kesto: 38.49
 Levy-yhtiö: Gutter Records
Wizzardin muut julkaisut
| Wizzard 1999 | Songs of Sins and Decadence 2000 | Tormentor 2000 |
Songs of Sins and Decadence on suomalaisen metalliyhtyeen Wizzardin kolmas studioalbumi. Se on julkaistu vuonna 2000 levymerkillä Gutter Records.
Kappaleet

Sins of a Past Life – 3.25
Temple of Elemental Evil – 4.13
A Midnight Rendezvous – 3.42
The Fire of Volcanus – 3.32
Angel de la Barthe – 4.53
Sundown Over Lavenham – 3.44
Tormentor (Wimp Reaper) – 4.18
Nacht der Verdammten Seele – 4.12
The Left Hand of Eternity – 3.24
Harbingers of Metal – 3.26
Kokoonpano

Teemu Kautonen – laulu, kitara
JeeJee – kitara
Wilska Torquemada – basso, taustalaulu, grafiikka, layout
Thypsy – rummut
Kokoonpano > Tuotanto

Tuomo Valtonen – äänittäjä
Hanna Wilska – valokuvat
Jani Avelin – valokuvat
JeeJee – grafiikka, layout, valokuvat
Aiheesta muualla

Songs of Sins and Decadence Discogsissa. (englanniksi)
Albumi Songs of Sins and Decadence Encyclopaedia Metallum -sivustolla (englanniksi)